open-index/open-wikipedia-markdown huggingface dataset:
সন্ন্যাসীর ধাপ

**সন্ন্যাসীর ধাপ** বগুড়া জেলার সদর উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা ও দর্শনীয় স্থান। সন্ন্যাসীর ধাপে দুটি ধাপ রয়েছে যার মধ্যে একটি অপরটি থেকে প্রায় ৩ কিলোমিটার দুরুত্বে অবস্থিত। এর মধ্যে একটি ধাপ অবস্থিত উপজেলার নামুজা ইউনিয়নে, বড় ট্যাংরা নামক গ্রামে এবং অপরটি অবস্থিত গোকুল ইউনিয়নে, সরলপুর নামক গ্রামে।

## ইতিহাস
সন্ন্যাসীর ধাপ দুটি কে বা কারা নির্মাণ করেছিলেন সে সম্পর্কে বিস্তারিত জানা যায় তবে প্রত্নতত্ত্ববিদগণ ধারণা করেন, এ অঞ্চলের তৎকালীন সনাতন হিন্দু সন্ন্যাসীগণ তাদের আখড়া হিসেবে এই ধাপ দুটি ব্যবহার করতেন। যেহেতু সন্ন্যাসীদের দ্বারা নির্মিত হয়েছিল তাই এদের সন্ন্যাসীর ধাপ নামে ডাকা হয়।

### বড় ট্যাংরা সন্ন্যাসীর ধাপ

নামুজা ইউনিয়নের বড় ট্যাংরার সন্ন্যাসীর ধাপটি বর্তমানে গাছাপালা ও ঘাস, লতাপাতায় আবৃত। তবে ধাপটির মাঝের অংশ উঁচু এবং চারদিকে ক্রমশ ঢালু হয়ে নেমে গিয়েছে। এর আয়তন প্রায় ২১৫ মিটার × ১৪৮ মিটার × ৭.৫ মিটার। এ ধাপটির চারপাশে বেশ কিছু পুরাতন ইটের ধ্বংসাবশেষ দেখতে পাওয়া যায়।

### সরলপুর সন্ন্যাসীর ধাপ

গোকুল ইউনিয়নের সরলপুরের সন্ন্যাসীর ধাপটি অপেক্ষাকৃত ছোট আকৃতির। এর আয়তন প্রায় ৩৩ মিটার × ২৭ মিটার × ৬.৫ মিটার। যদিও মূল ঢিবিটি বর্তমানেও দেখতে পাওয়া যায় তবে স্থানীয় গ্রামবাসী এর উপরের অংশ ঈদগাহ মাঠ হিসেবে ব্যবহার করে থাকে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:বগুড়া জেলার দর্শনীয় স্থান
বিষয়শ্রেণী:বগুড়া জেলার প্রত্নতাত্ত্বিক স্থাপনা
জিয়ৎ কুণ্ড

**জিয়ৎ কুণ্ড** বগুড়ার মহাস্থানগড়ে অবস্থিত একটি কূপ ও বাংলাদেশের অন্যতম প্রত্নতাত্ত্বিক নিদর্শন।

## ইতিহাস
জিয়ৎ কুণ্ডের নির্মাণকাল সম্পর্কে বিস্তারিত জানা যায় না তবে ইতিহাসবিদগণ মনে করেন, রাজা পরশুরামের শাসনামলে তার দ্বারাই এই কূপটি খনন করা হয়েছিল। সে অনুসারে এই কূপটি খনন করা হয় ১৮শ-১৯শতকের মাঝামাঝি সময়ে পরশুরাম প্রাসাদের নির্মাণের সময়ে।

অনেকই মনে করেন স্থানীয় জনগণের পানির অভাব দূর করতে রাজা পরশুরাম কূপটি খনন করেছিলেন।

## অবকাঠামো
অমর কূপ নামে স্থানীয়ভাবে পরিচিত এ কূপের উপরিভাগের ব্যাস ৩.৮৬ মিটার ও নিচের দিকে ক্রমশই ছোট হয়ে গিয়েছে। একটি চতুষ্কোণ গ্রানাইটের পাথর খন্ড কূপের ভিতর উপরিভাগে পূর্বদিকে বসানো রয়েছে। ধারণা করা হয়, পানি উত্তোলনের সুবিধার্থে এটি ব্যবহার করা হতো। কূপটির তলদেশ পর্যন্ত দুই সাড়িতে আর বেশ কিছু পাথরের খন্ড নির্মাণের সময়ই যুক্ত করে দেওয়া হয়েছে।

## কিংবদন্তি
আবার কিংবদন্তি অনুসারে, এই কূপের পানিতে অলৌকিক ক্ষমতা ছিল যা পান করলে মৃতরাও জীবিত হয়ে উঠতো। এ কিংবদন্তি অনুসারে, রাজা পরশুরাম যখন শাহ সুলতান বলখী মহীসওয়ারের সাথে যুদ্ধে লিপ্ত হয়েছিলেন তখন তিনি এই কূপের পানির সাহায্যে মৃত সৈনিকদের জীবিত করতেন। এটি শাহ সুলতান শোনার পর তিনি একটি চিলের সাহায্যে একটুকরু গরুর মাংস এই কূপে ফেলে দেন। এরপর থেকে এ কূপের পানির অলৌকিক ক্ষমতা নষ্ট হয়ে যায়।

## চিত্রশালা

জিয়ৎ কুণ্ডে প্রাণদায়ী পানি নেই.jpg
প্রত্নতত্ব বিভাগের সাইনবোর্ড এবং সংক্ষিপ্ত বর্ণনা.jpg
Jiyot Kundo (3).jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:বগুড়া জেলার দর্শনীয় স্থান
বিষয়শ্রেণী:বগুড়া জেলার প্রত্নতাত্ত্বিক স্থাপনা
সর্বকালীন প্যারালিম্পিক গেমসের পদক তালিকা

**সর্বকালীন পদক তালিকা** হল সকল প্যারালিম্পিক গেমসের তথা ১৯৬০ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন প্যারালিম্পিক গেমস এবং ১৯৭৬ সাল থেকে ২০১৪ সাল পর্যন্ত অনুষ্ঠিত সকল শীতকালীন প্যারালিম্পিক গেমসের পদক বিজয়ী এনপিসি সমূহের একটি তালিকা।

আন্তর্জাতিক প্যারালিম্পিক কমিটি (আইপিসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার সমন্বয়ে গঠিত একটি পুর্নাঙ্গ সর্বকালীন তালিকা।

## পদক তালিকা

## পদকবিহীন এনপিসির তালিকা

## আরও দেখুন
* সর্বকালীন অলিম্পিক গেমসের পদক তালিকা
* প্যারালিম্পিক পদক বিজয়ীদের তালিকা

## তথ্যসূত্র

## বহিঃসংযোগ
*All-Time Medal-Tally (Summer Paralympics) as of Beijing 2008, আন্তর্জাতিক প্যারালিম্পিক কমিটি (IPC)

বিষয়শ্রেণী:বহু-ক্রীড়া প্রতিযোগিতার পদক তালিকা
বিষয়শ্রেণী:প্যারালিম্পিক গেমস
বিষয়শ্রেণী:প্যারালিম্পিক গেমসের পদক তালিকা
বিষয়শ্রেণী:প্যারালিম্পিক সম্পর্কিত তালিকা
লতিকোট মুড়া

**লতিকোট বিহার** (এছাড়াও **লতিকোট মুড়া** নামে পরিচিত) বাংলাদেশের কুমিল্লায় অবস্থিত প্রত্নস্থান। এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত। ২০০৩-২০০৬ সালে খনেনর ফলে এখানে ৩৩টি ভিক্ষুকক্ষ বিশিষ্ট ৪৭.২৪মি X ৪৪.৮০মি পরিমাপের একটি বৌদ্ধ বিহারের ভীত নকশা উম্মোচিত হয় বলে এটিকে *লতিকোট বিহার* নামে অবিহিত করা হয়।

## বিবরণ
বিহারটিতে দুইটি নির্মাণ যুগের প্রমাণ পাওয়া গেছে। দ্বিতীয় নির্মাণ যুগে পূর্ব বাহুর মাঝামাঝি স্থানে একটি মন্ডপ নির্মাণ করা হয়। বিহারে প্রবেশের প্রধান তোরন উত্তর দিকে ছিল। উম্মোচিত স্থাপত্যশৈলি বিবেচনায় এর সময়কাল অষ্টম থেকে দশম শতাব্দী বিবেচনা করা যায়। কুমিল্লার কোটবাড়ি সড়কের বার্ড এবং বিজিবি গেটের মাঝখানে তিনটি মুড়ার একটি লতিকোট মুড়া, অন্য দুটি ইটাখোলা ও রূপবান মুড়া।

## চিত্রশালা

## তথ্যসূত্র

## আরও দেখুন
* বাংলাদেশের প্রত্নতাত্ত্বিক স্থানের তালিকা
## বহিঃসংযোগ

বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:কুমিল্লা জেলার দর্শনীয় স্থান
বিষয়শ্রেণী:কুমিল্লা আদর্শ সদর উপজেলা
মীর্যা ওয়াহিদ

**মীর্যা ওয়াহিদ** একজন কাশ্মীরি ঔপন্যাসিক এবং সাংবাদিক।। 
তিনি ভারত অধিকৃত কাশ্মীরের শ্রীনগরে জন্মগ্রহণ করেন। বর্তমানে তিনি লন্ডনে বসবাস করেন । বিবিসি উর্দুতে সম্পাদক হিসাবে কাজ করেন। এছাড়া দি গার্ডিয়ান, আল জাজিরা, নিউইয়র্ক টাইমসে লিখেছেন। তার প্রথম উপন্যাস দি কলৈবরেটর (The Collaborator)  প্রকাশিত হয় ২০১২ খৃষ্টাব্দে। তার দ্বিতীয় উপন্যাস দি বুক অব গোল্ড লীভস (The book of Gold leaves) প্রকাশিত হয় ২০১৪ খৃষ্টাব্দে। 

## জন্ম ও শিক্ষাজীবন

## কর্মজীবন

## উল্লেখযোগ্য বই

## তথ্যসূত্র

বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:জীবিত ব্যক্তি
বিষয়শ্রেণী:কাশ্মীরি ব্যক্তি
বিষয়শ্রেণী:ভারতীয় মুসলিম
বিষয়শ্রেণী:শ্রীনগরের ব্যক্তি
বিষয়শ্রেণী:ব্রিটিশ সাংবাদিক
বিষয়শ্রেণী:২১শ শতাব্দীর ব্রিটিশ ঔপন্যাসিক
বিষয়শ্রেণী:ব্রিটিশ মুসলিম
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জম্মু ও কাশ্মীরের সাংবাদিক
বিষয়শ্রেণী:কাশ্মীরি মুসলিম
বিষয়শ্রেণী:কাশ্মীরি লেখক
বিষয়শ্রেণী:ভারতীয় বংশোদ্ভূত ব্রিটিশ ব্যক্তি
২০১৬ উরি জঙ্গি হামলা

ভারতের জম্মু এবং কাশ্মীর রাজ্যের উরি এলাকায় ভারতীয় সেনাবাহিনীর একটি সেনা ঘাটিতে  ঘটে ১৮ সেপ্টেম্বর ২০১৬ একটি সন্ত্রাসবাদী  হামলা সংঘটিত হয়।এই আক্রমণে ভারি অস্ত্রশস্ত্র নিয়ে আক্রমণ চালায় ৪ জঙ্গি।এটি উরি জঙ্গি হামলা নামে পরিচিত হয়।এই আক্রমণের ভারত-এর ১৯ জন সৈনিকের মৃত্যু হয়।

## আক্রমণের সময়
উরি সেনা ঘাটিতে আক্রমণ বা হামলা চালায় ১৮ সেপ্টেম্বের ২০১৬ এর ভোর এর সময়।
## প্রতিক্রিয়া
## তথ্যসূত্র

বিষয়শ্রেণী:জঙ্গি আক্রমণ
বিষয়শ্রেণী:২০১০-এর দশকে জম্মু ও কাশ্মীর
বিষয়শ্রেণী:কাশ্মীর সমস্যা
বিষয়শ্রেণী:২০১৬-এ গণহত্যা
বিষয়শ্রেণী:ভারতের দাপ্তরিক ভবনে হামলা
কলম্বো শাহীব সমাধি

**কলম্বো শাহীব সমাধি** ঢাকা জেলার সূত্রাপুরের ওয়ারীতে অবস্থিত একটি পুরাতন সমাধি ও বাংলাদেশের অন্যতম প্রত্নতাত্ত্বিক স্থাপনা। কলম্বো শাহীব সমাধি খ্রিস্টান সমাধিক্ষেত্রে অবস্থিত। খ্রিস্টান সমাধিক্ষেত্রে মূলত ছয় ধরনের সমাধির মধ্যে এর টাইপ হলো ‘এফ’। ১৭২৪ সালে কলম্বো সাহেব নামক জনৈক একজনকে এখানে সমাহিত করা হয়।

## অবকাঠামো
[থাম্ব|‘নাগাপন ঘাট’, [জোহান জোফানি, ক্যানভাসে তেলরং, ১৭৮৭ সংগ্রহ: চার্লস গ্রেগ; ‘নাগাপন ঘাট’ ছবিতে কলম্বো সাহেবের সমাধিসৌধ।]]
কলম্বো শাহীব সমাধিটি মোঘল স্থাপত্যরীতিতে বর্গাকারভাবে তৈরি করা হয়েছে। এর চারদিকের প্রতিটি দেয়ালে ৪টি করে প্রবেশপথ রয়েছে। সমাধিক্ষেত্রটির সামনের অংশে নকশা অঙ্কিত পিলার রয়েছে। সামনে রয়েছে অষ্টাভুজাকৃতির একটি পিলার ও পিলারে একটি পরীর ছবি আঁকা রয়েছে। সমাধিক্ষেত্রটিতে বেশ কয়েকটি শিলালিপি দেখতে পাওয়া যায় যদিও সেগুলো কালের বিবর্তনে নষ্ট হয়ে গিয়েছে।
থাম্ব|১৮৭৫ সালে কলম্বো শাহীব সমাধি(ডানে)
পুরো সমাধিক্ষেত্রটি তিনটি ভিন্ন ভিন্ন সমাধির সমন্বয়ে তৈরি। যদি যখন সমাধিটি নির্মাণ করা হয়েছিল তখনকার কাঠামোর সাথে বর্তমান কাঠামোর অনেক পার্থক্য রয়েছে কারণ বিভিন্ন সময়ে সমাধিক্ষেত্রটির ক্ষতিসাধিত হয়েছিল।

বর্তমানে এই স্থাপনার সংস্কারকাজ চলমান রয়েছে।

## কলম্বো শাহীব এর পরিচয়
ব্রাডলি বার্ট লিখেছেন "It stands namelessly, dominating the whole cemetery and jealously keeping watch over the three graves that lie within." অস্পষ্ট ভাবে জানা যায়, সমাধিটি কলম্বো সাহিব নামক একজন ব্যক্তির, যিনি কোম্পানির কর্মচারী ছিলেন। ১৮২৪ সালে বিশপ হেবার যখন খ্রিস্টান সমাধিক্ষেত্র, ঢাকা পরিদর্শন করেন, তখন তিনিও এই কলম্বো সাহিবের পরিচয় উদ্ঘাটন করতে পারেন নি।

## চিত্রশালা

Kolombo Shahib tomb ceiling 2.jpg
কলম্বো শাহীব সমাধি.jpg
কলম্বো শাহীব সমাধি, নারিন্দা, ঢাকা.jpg
কলম্বো শাহীব সমাধির একাংশ.jpg
Kolombo Shahib tomb epitaph 5.jpg


## আরও দেখুন
* খ্রিস্টান সমাধিক্ষেত্র, ঢাকা
* জোসেফ প্যাগেট সমাধি ‎
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

## বহিঃসংযোগ
* http://www.thedailystar.net/star-weekend/heritage/tribute-columbo-sahib-185254

বিষয়শ্রেণী:বাংলাদেশের স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকা জেলার প্রত্নতাত্ত্বিক স্থাপনা
বেরাইদ ভূঁইয়াপাড়া মসজিদ

**বেরাইদ ভূঁইয়াপাড়া মসজিদ** ঢাকা জেলার বাড্ডা থানাধীন বেরাইদ ইউনিয়নে অবস্থিত বাংলাদেশের অন্যতম প্রাচীন একটি মসজিদ ও প্রত্নতাত্ত্বিক স্থান। এ গ্রামে ছোটবড় মিলিয়ে মোট দশটি প্রাচীন মসজিদ রয়েছে বলে একে মসজিদের গ্রাম বলে ডাকা হয়।

## ইতিহাস
২০০২ সালের দিকে ভূইয়াপাড়া মসজদিকে বাংলাদেশ প্রত্নতত্ত্ব অধিদপ্তর সংরক্ষিত পুরাকীর্তি হিসেবে তালিকাভুক্ত করে। প্রত্নতত্ত্ববিদগণ এই মসজিদের স্থাপথ্যরীতির সাথে
নারায়ণগঞ্জের বন্দর শাহি মসজিদের অনেক মিল পাওয়া যায় বলে তারা এটিকে প্রাক মুঘল যুগের মসজিদ বলে মনে করেন। তবে জনশ্রুতি অনুসারে, এটি সুলতানী আমলে নির্মাণ করা হয়েছিল। বিভিন্ন মাধ্যমে এই মসজিদটির নির্মাণকাল হিসেবে ১৫০৫ হিসেবে উল্লেখ করা হয়েছে।

## আবকাঠামো
প্রাচীন ভূঁইয়াপাড়া মসজিদটি এক গম্বুজ বিশিষ্ঠ ও গম্বুজটির আয়তন ২১ বর্গফুট। এছাড়া পুরো মসজিদটির মোট আয়তন ৪ হাজার বর্গফুটের কাছাকাছি। এটি বর্গাকারে নির্মাণ করা হয়েছিল ও মূল স্থাপনা থেকে উপরে বেষ্টনী পর্যন্ত এটির উচ্চতা ১৭ ফুট ৬ ইঞ্চি।

বিভিন্ন সময় মসজিদটি সংস্কার করা হয়েছে। আধুনিককালে মসজিদের পশ্চিমদিক ব্যতীত অন্য দিকে সম্প্রসারণ ও সংস্কার করা হয়েছে ফলে মূলত প্রাচীন অংশ হিসেবে এর পশ্চিম অংশ ও গম্বুজটি বর্তমানে রয়েছে।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার মসজিদ
রবীন্দ্রনাথ ঠাকুরের বসতভিটা, পিঠাভোগ

**বিশ্বকবি রবীন্দ্রনাথ ঠাকুরের বসতভিটা** বাংলাদেশের খুলনা জেলার রূপসা উপজেলার **পিঠাভোগ** গ্রামে অবস্থিত। পিঠাভোগ গ্রামে অবস্থিত বিশ্বকবি রবীন্দ্রনাথ ঠাকুরের বসতভিটা বাংলাদেশের একটি প্রত্নতাত্ত্বিক স্থাপনা হিসেবে স্বীকৃত।

## অবস্থান
পিঠাভোগ গ্রামটি বাংলাদেশের খুলনা জেলার ভৈরব নদের অববাহিকায় অবস্থিত। ইতিহাস থেকে জানা যায় খান জাহান আলীর আগমণের দুই শতাব্দী আগে এখানে জনবসতি গড়ে ওঠে।

## ইতিহাস
রবীন্দ্রনাথ ঠাকুরের পূর্বপুরুষ পঞ্চানন কুশারী পিঠাভোগের বাড়ি ছেড়ে কলকাতায় চলে যান। পঞ্চানন কুশারীর উত্তরপুরুষ দুর্গানারায়ন এবং গোপীমোহন জমিদারী কিনে জোঁড়াসাকোয় ঠাকুর এস্টেট প্রতিষ্ঠা করেন। সতীশ্চন্দ্র মিত্র সম্পাদিত **যশোর-খুলনা ইতিহাস** এর ষষ্ঠ পরিচ্ছেদে পয়োগ্রাম কসবা অধ্যায়ে বিশ্বকোষের পীরালী বিষয়ক অংশ এবং টি ডব্লিউ ফ্যারেলের **দ্যা টেগোর ফ্যামিলি** গ্রন্থে পঞ্চানন কুশারীর ইতিহাস উল্লিখিত হয়েছে।
## সংরক্ষণে সরকারী উদ্যোগ
১৯৯৪ সালে রবীন্দ্রনাথের পূর্বপুরুষদের নির্মিত কারুকার্যখচিত একটি ভবন খুলনার জনৈক ব্যবসায়ী ২ লক্ষ ২৪ হাজার টাকায় কিনে নেন। এরপর তিনি ভবনটি ভেঙে ফেলেন। একই বছরে দৈনিক ইত্তেফাক এবং আজকের কাগজে কবির আদি পুরুষের বাড়ি নামে দুটি প্রতিবেদন প্রকাশিত হয়। প্রতিবেদন প্রকাশের পরে সংস্কৃতি বিষয়ক মন্ত্রণালয়ের নির্দেশের খুলনা জেলা প্রশাসক রবীন্দ্রনাথের পূর্বপুরুষের বসতভিটা সংরক্ষণের উদ্যোগ দেয়। সরকারি উদ্যোগে পিঠাভোগে ৯.৩৫ একর জমির উপরে নির্মিত বসত ভিটার খনন কাজ সম্পন্ন হয়েছে। ভবনটি সমতল ভূমি থেকে চার ফুট উঁচুতে অবস্থিত এবং ইন্দো ইউরোপীয় ঔপনিবেশিক স্থাপত্যশৈলীতে নির্মিত। 

১৯৯৪ সালে ২৪ নভেম্বর পিঠাভোগে রবীন্দ্র স্মৃতি সংগ্রহশালার আনুষ্ঠানিক উদ্বোধন করা হয়। ২৫ শে বৈশাখ ১৪২২ বংগাব্দ থেকে এই স্মৃতি সংগ্রহশালায় তিনদিন ব্যাপী জাতীয় পর্যায়ের অনুষ্ঠানের আয়োজন করা হচ্ছে। 

## কীভাবে যাবেন
খুলনা শহর থেকে বাসে করে রূপসা উপজেলায় গিয়ে সেখান থেকে স্থানীয় যানবাহনে পিঠাভোগ গ্রামে যাওয়া যাবে।

## তথ্যসূত্র

## আরো পড়ুন
বাংলাদেশের প্রত্নতাত্ত্বিক স্থানের তালিকা

## বহিঃসংযোগ

বিষয়শ্রেণী:রবীন্দ্রনাথ ঠাকুর
বিষয়শ্রেণী:খুলনা জেলার দর্শনীয় স্থান
বিষয়শ্রেণী:খুলনা জেলার প্রত্নতাত্ত্বিক স্থাপনা
রহমত শাহ

**রহমত শাহ** (; জন্ম: ৬ জুলাই ১৯৯৩) একজন আফগান ক্রিকেটার। তিনি ২০১৩ সালের ৬ মার্চ স্কটল্যান্ডের বিরুদ্ধে একদিনের আন্তর্জাতিক (ওডিআই) ম্যাচে খেলার মাধ্যমে আন্তর্জাতিক ক্রিকেট অঙ্গনে আত্মপ্রকাশ করেন। ২০১৬ সালের ৪ জুলাই তারিখে আফগানিন্তান জাতীয় ক্রিকেট দলের স্কটল্যান্ডে ২০১৬-১৭ মৌসুমের সফরের সময়ে তিনি অভিষেক শতরান করার গৌরব অর্জন করেন।

## আন্তর্জাতিক রেকর্ড
### ওডিআইয়ে ৫ উইকেট লাভ

## আন্তর্জাতিক শতকসমূহ
### একদিনের আন্তর্জাতিকে আন্তর্জাতিক শতকসমূহ

## তথ্যসূত্র

## বহিঃসংযোগ
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান ক্রিকেটার
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:আফগান চিতাহজের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
দ্বাদশ শিব মন্দির, সাতক্ষীরা

**দ্বাদশ শিব মন্দির** বাংলাদেশের সাতক্ষীরা জেলার আশাশুনি উপজেলার বুধহাটা ইউনিয়নে অবস্থিত একটি শিব ও কালি মন্দির।১১৪৬ সনে খুলনা জেলার পাইকগাছা থানার রাড়ুলী গ্রামের রাজা রাজ বংশী এ মন্দির টি প্রতিষ্টা করেন। 
## অবস্থান
সাতক্ষীরা জেলার আশাশুনি থানার বুধহাটা ইউনিয়নে বুধহাটা গ্রামে অবস্থিত।

## ইতিহাস
জমিদার বাবু রাজবংশী প্রায় ২৫০ বছর পূর্বে মন্দিরটি নির্মাণ করেন। নির্মাণকাল এখানে ১২ টি শিব মন্দির এবং একটি কালী মন্দির নির্মিত হয়। তবে কালের করাল গ্রাসে ১৯৭১ সালের মন্দির টি  ব্যাপক ভাংচুর করা হয় বর্তমানে ৬ টি শিব মন্দির এবং একটি কালী মন্দিরি একটি কৃষ্ণ মন্দির টিকে আছে।১৯৭৬ সালের দিকে নওয়াপাড়া গ্রামের দ্বীনবন্ধু সরকার ও মহাজনপুর গ্রামের কার্ত্তিক দেবনাথ,রমেশ দেবনাথ মন্দির টি সংস্কার শুরু করেন। কিন্তু ব্যক্তি পর্যায়ের সংস্কার বেশী দূর এগিয়ে নেওয়া সম্ভব হয়নি।পরবত্তীতে সাংবাদিক সচ্চিদানন্দদেসদয়ের তত্বাবধনে নবজাগরনী সাংস্কৃতিক সংঘ মন্দিরটি রক্ষা করার ব্যাপক প্রচেষ্টা চালায়।

## পূজা অর্চনা
মন্দিরে প্রাত্যহিক পূজা অর্চনা অনুষ্ঠিত হয়। জন্মাষ্টামী, রাসপূর্ণিমা,বাৎসরিক কালী পূজা, বাসন্তী পূজা এবং বাৎসরিক জগদ্ধাত্রী পূজো সাড়ম্বরে আয়োজন করা হয়। চৈত্র সংক্রান্তিতে মন্দিরে শিবের মাথায় জলদান করা  ছাড়াও বাৎসরিক মহানাম অনুষ্ঠিত হয়।

## যাতায়াত
সাতক্ষীরা জেলা সদরের বাস টার্মিনাল থেকে বাসে করে সরাসরি বুধহাটা বাজারে এসে পায়ে হেটেই শিব মন্দিরে চলে যাওয়া যায়। বাজার থেকে মন্দিরের দূরত্ব তিন মিনিটের হাঁটা পথ।

## তথ্যসূত্র

বিষয়শ্রেণী:শিব মন্দির
বিষয়শ্রেণী:সাতক্ষীরা জেলার হিন্দু মন্দির
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:১৮শ শতাব্দীর হিন্দু মন্দির
বিষয়শ্রেণী:সাতক্ষীরা জেলার দর্শনীয় স্থান
অন্নপূর্ণা মন্দির

থাম্ব|অন্নপূর্ণা মন্দির
**অন্নপূর্ণা মন্দির** বাংলাদেশের সাতক্ষীরা জেলার সদর উপজেলায় অবস্থিত। অন্নপূর্ণা মন্দির বাংলাদেশের প্রত্নতাত্ত্বিক স্থাপনা হিসেবে স্বীকৃত।

## অবস্থান
সাতক্ষীরা সদর উপজেলা থেকে ১ কিলোমিটার পূর্বদিকে অবস্থিত। এলাকাটি মায়ের বাড়ি নামেই পরিচিত।

## ইতিহাস
একই স্থানে পাঁচটি ভিন্ন মন্দির।সেগুলি হল- কালী মাতা মন্দির, শিবমন্দির, কালভৈরব মন্দির, অন্নপূর্ণা মন্দির, রাধাগোবিন্দ মন্দির অবস্থিত বলে একত্রে সাতক্ষীরা পঞ্চমন্দির বলা হয়।  জমিদার বিষ্ণুরাম চক্রবর্তী এই পঞ্চমন্দির নির্মাণ করেন। নান্দনিকতার সৌন্দর্য্যের দিক থেকে অন্নপূর্ণা মন্দির অন্য মন্দির গুলো থেকে আলাদা। মন্দিরটি ৪৫ ফুট উঁচু। ভূমি থেকে সরু হতে হতে মন্দিরের চূড়া গম্বুজাকৃতির রূপ নিয়েছে। মন্দিরের গায়ে বিভিন্ন টেরাকোটার নকশাওয়ালা ইট ব্যবহার করা হয়েছে। ১৭৯৭ সালে জমিদার বিষ্ণুরাম চক্রবর্তী স্থায়ীভাবে সাতক্ষীরায় বসবাস শুরু করেন। তিনি পূজা অর্চনার নিমিত্তে এই পঞ্চ মন্দির নির্মাণ করেন।

## যাতায়াত
সাতক্ষীরা সদর থেকে রিকশা, ভ্যান, ইজিবাইকে করে মায়ের মন্দিরে যাওয়া যায়।

## তথ্যসূত্র

## বহিঃসংযোগ


বিষয়শ্রেণী:কালী মন্দির
বিষয়শ্রেণী:শিব মন্দির
বিষয়শ্রেণী:রাধাকৃষ্ণ মন্দির
বিষয়শ্রেণী:সাতক্ষীরা জেলার হিন্দু মন্দির
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
যীশুর গীর্জা (শ্যামনগর)

থাম্ব|চার্চ অফ জেসুস ক্রাইস্ট অফ ল্যাটার-ডে সেন্টস অফ মাইউড, ক্যালিফোর্নিয়ায়।
**যিশুর গির্জা** বাংলাদেশের সাতক্ষীরা জেলার শ্যামনগর উপজেলার ঈশ্বরীপুর গ্রামে অবস্থিত। এটি বাংলাদেশে নির্মিত প্রথম খ্রিস্টান গীর্জা।
## ইতিহাস
১৫৪০ সালে ইগ্নেসিয়াস লয়োলা নামক একজন স্পানিশ ব্যক্তি জেসুইটা বা যিশুর সম্প্রদায় গঠন করেন। খ্রিস্টানেরা যিশুর বাণী প্রচার উদ্দেশ্যে বিভিন্ন মহাদেশে ছড়িয়ে পড়েন। ফরাসি ঐতিহাসিক পিয়েরে ডু জারিকে তথ্যমতে পাদ্রী ফনসেকো ১৫৯৯ সালের ২০ নভেম্বর প্রতাপাদিত্যের রাজধানী ঈশ্বরীপুরে পৌঁছান এবং ২০ নভেম্বর রাজার দরবারে উপস্থিত হয়ে খ্রিস্টান পল্লীতে গির্জা নির্মাণের অনুমতি প্রার্থনা করেন। প্রতাপাদিত্যের সম্মতি পেয়ে গির্জার নির্মাণকাজ শুরু হয়। প্রতাপাদিত্য খ্রিস্টানদের গির্জা নির্মাণে অর্থ সহায়তা প্রদান করেন। ১৫৯৯ সালে ঈশ্বরীপুরে বাংলাদেশের প্রথম খিস্টান গির্জার নির্মাণ কাজ শেষ হয়।

## অবস্থান
সাতক্ষীরা শহর থেকে আনুমানিক ৫৫-৬০ কিলোমিটার দূরে শ্যামনগর উপজেলার ঈশ্বরীপুরে যিশুর গির্জা অবস্থিত।

## যাতায়াত
বাংলাদেশের প্রথম গির্জা নির্মাণের স্থান দেখতে যেতে হলে বাস এবং ভ্যানে অথবা মোটরবাইকে করে যেতে হবে।

## তথ্যসূত্র

## বহিঃসংযোগ

বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের গির্জা
বিষয়শ্রেণী:সাতক্ষীরা জেলার দর্শনীয় স্থান
জাহানারা আরজু

**জাহানারা আরজু** (জন্ম: ১৭ নভেম্বর ১৯৩২- মৃত্যু: ২ মার্চ ২০২৬) ছিলেন একজন বাংলাদেশী কবি এবং সাহিত্য সম্পাদক। তিনি তৎকালীন পূর্ব পাকিস্তানের প্রথম মহিলা সাপ্তাহিক *সুলতানা* পত্রিকার প্রতিষ্ঠাকালীন সম্পাদক। বাংলা সাহিত্যে অবদানের জন্য তিনি ১৯৮৭ সালে বাংলাদেশ সরকার কর্তৃক প্রদত্ত ২য় সর্বোচ্চ বেসামরিক সম্মান একুশে পদকসহ ২৬টি সাহিত্য পুরস্কারে ভূষিত হয়েছেন।

## প্রাথমিক জীবন ও শিক্ষা
জাহানারা আরজু ১৯৩২ সালের ১৭ নভেম্বর তৎকালীন ব্রিটিশ ভারতের ঢাকার মানিকগঞ্জে জন্মগ্রহণ করেন। তার বাবা আফিল উদ্দিন আহম্মদ চৌধুরী ও মা খোদেজা খাতুন। তিনি পড়াশুনা করেন মানিকগঞ্জে। পরে তিনি ঢাকার ইডেন মহিলা কলেজ এবং ঢাকা বিশ্ববিদ্যালয় থেকে বাংলায় স্নাতক ও স্নাতকোত্তর পাশ করেন।

## পারিবারিক জীবন
জাহানারা আরজু সাবেক উপ-রাষ্ট্রপতি ও বিচারপতি এ কে এম নূরুল ইসলামকে বিয়ে করেন। তাদের দুই ছেলে ও এক মেয়ে। বড় ছেলে মো. আশফাকুল ইসলাম হাইকোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।

## কর্মজীবন
জাহানারা আরজু তৎকালীন পূর্বপাকিস্তানের প্রথম মহিলা সাপ্তাহিক *সুলতানা* পত্রিকার যুগ্ম সম্পাদক ছিলেন। ১৯৪৯ সাল থেকে কবি সুফিয়া কামাল এবং তিনি একসাথে এই পত্রিকা সম্পাদনা করতেন। পরে তিনি ১৯৬৫ সালে রাইটার্স গিল্ডের পত্রিকা *পরিক্রম*-এ যুগ্ম সম্পাদক হিসেবে যোগদান করেন। এছাড়া টিবি অ্যাসোসিয়েশনের পাক্ষিক *হেলথ বুলেটিন* পত্রিকার প্রধান সম্পাদক ছিলেন। তিনি *সেতুবন্ধন* নামে একটি সাহিত্য পত্রিকাও সম্পাদনা করতেন।

## সাহিত্যকর্ম
জাহানারা আরজুর প্রথম কবিতা ১৯৪৫ সালে অবিভক্ত বাংলায় *আজাদ* পত্রিকায় মুকুলের মাহফিলে প্রকাশিত হয়। এর পর থেকে তার লেখা মাসিক সওগাত, মোহাম্মদী, বেগম, মিল্লাত, ইত্তেহাদ পত্রিকায় প্রকাশিত হতে থাকে। তার রচনার মূল বিষয় ছিল প্রেম ও প্রকৃতি। প্রকৃতির সৌন্দর্যে মুগ্ধ হয়ে তিনি মাটি, মানুষ, সমাজ ও পৃথিবীর নানা বিষয়কে তুলে ধরেছেন তার সাহিত্যকর্মে।  তিনি সহজ সরল ভাষায় বর্ণনা করেছেন সবকিছু। পাশাপাশি রয়েছে আন্তরিকতা ও আবেগ।

## গ্রন্থ তালিকা

* *নীলস্বপ্ন* (১৯৬২)
* *রৌদ্র ঝরা গান* (১৯৬৪)
* *শোণিতাক্ত আখর* (স্বনির্বাচিত একুশে ফেব্রুয়ারির কবিতা, প্রথম প্রকাশ ১৯৭১)
* *সবুজ সবুজ অবুঝ মন* (১৯৮০)
* *আমার শব্দে আজন্ম আমি* (১৯৮৩)
* *ক্রন্দসী আত্মজা* (১৯৮৪)
* *স্বনির্বাচিত শত কবিতা* (১৯৮৬)
* *বাদল মেঘে মাদল বাজে* (১৯৮৭)
* *ছড়ার নূপুর* (১৯৮৮)
* *নির্বাচিত প্রেমের কবিতা* (১৯৮৮)
* *বিমুক্ত পঙ্ক্তিমালা* (১৯৮৮)
* *তৃষ্ণার্ত মাটির চুম্বন* (১৯৯০)
* *আকাশের মাঠটায় মায়াবী ছায়া* (১৯৯৭)
* *পায়ের তলায় কম্পিত কর্দমাক্ত মাটি* (১৯৯৭)
* *অন্তহীন সংলাপ* (২০০৪)
* *মেঘমেদুর বরষায়* (২০০৪)
* *সায়াহ্ন সৈকতে* (২০০৪)
* *সনেট এবং সনেট* (২০০৪)
* *মুক্তিযুদ্ধের আবর্তে কয়েকটি অবিস্মরণীয় কাহিনী* (২০১১)

## পুরস্কার ও সম্মাননা
* একুশে পদক (১৯৮৭)
* কবি তাইবুন নাহার রশীদ স্বর্ণপদক (২০১৫)

## তথ্যসূত্র

## বহিঃসংযোগ
* রকমারি.কম-এ জাহানারা আরজুর বই

বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কবি
বিষয়শ্রেণী:বাংলাদেশী নারী কবি
বিষয়শ্রেণী:বাংলাদেশী সম্পাদক
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:ঢাকার ব্যক্তি
বিষয়শ্রেণী:বাঙালি মুসলিম
বিষয়শ্রেণী:বাংলাদেশী লেখিকা
বিষয়শ্রেণী:ঢাকার লেখক
বিষয়শ্রেণী:বাঙালি লেখক
বিষয়শ্রেণী:বাংলাদেশী লেখক
বিষয়শ্রেণী:২০শ শতাব্দীর বাঙালি
ছয়ঘরিয়া জোড়াশিব মন্দির

**ছয়ঘরিয়া জোড়া শিব মন্দির** বাংলাদেশের সাতক্ষীরা জেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।

## অবস্থান
সাতক্ষীরা শহর থেকে প্রায় পাঁচ কিলোমিটার উত্তরে ছয়ঘরিয়া গ্রামে অবস্থিত।

## নির্মাণ
বাংলা ১২২০ সালের পহেলা বৈশাখ ফকিরচাঁদ ঘোষ জোড়া মন্দির প্রতিষ্ঠা করেন। দুটি মন্দিরই বর্গাকৃতির। মন্দিরের দেয়ালের গায়ে বৈচিত্রময় টেরাকোটার নকশা আছে। ফুল, লতা-পাতা, পরী, বাদক, অশ্বারোহী, হস্তীরোহী, দেব-দেবী সহ নানা চিত্রের দেখা মেলে দেয়াল নকশায়। সাতক্ষীরা অঞ্চলে প্রাপ্ত টেরাকোটা ডিজাইন সমুহের মধ্যে ছয়ঘরিয়ার টেরাকোটার কাজ শ্রেষ্ঠ।

## তথ্যসূত্র

## বহিঃসংযোগ

বিষয়শ্রেণী:শিব মন্দির
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
বিষয়শ্রেণী:সাতক্ষীরা জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
খেলারাম দাতার মন্দির

**খেলারাম দাতার মন্দির** বা **খেলারাম দাতার বিগ্রহ মন্দির** ঢাকা জেলার নবাবগঞ্জে অবস্থিত একটি প্রাচীন মন্দির ও বাংলাদেশের অন্যতম প্রত্নতাত্ত্বিক স্থাপনা।

## নির্মাণকাল
মন্দিরটির প্রতিষ্ঠা তারিখ সঠিকভাবে জানা যায় না। তবে এর নির্মাণশৈলী দেখে প্রত্নতত্ত্ব বিশেষজ্ঞদের ধারণা এ স্থাপনাটি উনিশ শতকের শেষ দিকে অথবা বিশ শতকের শুরুর দিকে নির্মিত হয়েছিল।

## ইতিহাস
কিংবদন্তি অনুসারে, খেলারাম দাতা ছিলেন তৎকালীন সময়ের উক্ত অঞ্চলের বিখ্যাত ডাকাত সর্দার। তিনি ইছামতি নদীতে ডাকাতি পরিচালনা করতেন। জনশ্রুতি অনুসারে, ডাকাতির ধনসম্পদ তিনি ইছামতি নদী থেকে সুড়ঙ্গপথে তার বাড়িতে নিয়ে রাখতেন ও পরবর্তীতে সেগুলো গরীবদের মাঝে দান করতেন। তিনি পূজা-অর্চনার জন্য একটি মন্দিরও নির্মাণ করেছিলেন। সেই থেকে মন্দিরটি  খেলারাম দাতার বিগ্রহ মন্দির নামে পরিচিত।

## নির্মানশৈলী
মন্দিরটিতে নির্মানকৌশলে বঙ্গীয় বা গৌড়ীয় রীতির প্রতিফলন রয়েছে। এর সঙ্গে যুক্ত হয়েছে ইউরোপীয় ধারা। অতীতে মন্দিরটির মূল রং ছিল লালচে। সাম্প্রতিক সময়ে সংস্কার কাজের মাধ্যমে মন্দিরের গায়ে সাদা রঙের প্রলেপ দেওয়া হয়েছে। পুরো কমপ্লেক্সটি আটকক্ষ বিশিষ্ট একটি দ্বিতল ভবন। বর্তমানে ভবনটির শুধু ওপরের দোতলা টিকে রয়েছে। নিচতলায় অনেকগুলো কক্ষ থাকলেও এখন প্রায় সবই মাটিতে ঢেকে আছে। ভবনের ভারী দেয়াল ও পিলার দেখে নির্মাণকৌশল সম্পর্কে ধারণা করা যায়। দোতলার চারপাশে ও চার কোণে রয়েছে বাংলা ঘরের আকৃতিতে এক কক্ষবিশিষ্ট আটটি ঘর। মাঝে মঠ আকৃতির আরেকটি ঘর রয়েছে। ঘরটি মন্দির হিসেবে ব্যবহৃত হতো। জনশ্রুতি অনুসারে, প্রাপ্ত অনেক মূল্যবান মূর্তি ও ধনসম্পদ তিনি এখানে লুকিয়ে রাখতেন।

## চিত্রশালা

Khelaram Data Temple Top With Dragon Fly 2.jpg
খেলারাম দাতার মন্দির ছাদের উপরের পূজাঘর.jpg|খেলারাম দাতার মন্দির দোতালার উপরের পূজাঘর
Khelaram Data Temple Inside Main Room.jpg|মন্দিরের কারুকাজ
Khelaram Data Pond.jpg|মন্দিরের পাশের পুকুর
খেলারাম দাতার মন্দিরের দোতালার স্নান ঘর.jpg|খেলারাম দাতার মন্দিরের দোতালার স্নান ঘর
খেলারাম দাতার মন্দিরের সুরঙ্গ পথ.jpg|ইছামতি নদী থেকে সুড়ঙ্গপথে খেলারাম দাতার মন্দিরের যাতায়াতের পথ
খেলারাম দাতার মন্দিরের কারুকাজ.jpg|মন্দিরের কারুকাজ পর্‌যটকের অন্যতম দর্শনীয় স্থান
খেলারাম দাতার মন্দির দোতালার উপরের ঘর.jpg|খেলারাম দাতার মন্দির দোতালার উপরের অনিন্দ সুন্দর ঘরগুলো
খেলারাম দাতার মন্দির-১.jpg|মন্দিরের দোতালা


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:নবাবগঞ্জ উপজেলা, ঢাকা
বিষয়শ্রেণী:ঢাকা জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
বড়ইবাড়ি ঢোল সমুদ্র প্রত্নস্থল

**ঢোল সমুদ্র প্রত্নস্থল** গাজীপুর জেলার কালিয়াকৈর উপজেলায় অবস্থিত একটি প্রাচীন রাজধানী ও বাংলাদেশের অন্যতম প্রত্নতাত্ত্বিক অঞ্চল। অনেকেই মনে করেন বড়ইবাড়ি দশম শতাব্দীর পাল শাসক যশোপালের রাজধানী ছিল। এটি কালিয়াকৈর উপজেলার বোয়ালি ইউনিয়নের ঢোল সমুদ্র নামক গ্রামে অবস্থিত।

## ইতিহাস
২০০১ সালে এ স্থানটি আবিষ্কৃত হয়। বড়ইবাড়ি সম্পর্কে ইতিহাসবিদ ও প্রত্নতত্ত্ববিদগণ অনেক আগে থেকে অবগত থাকলেও ২০১৩ সালের ১০ই আগস্ট প্রাথমিকভাবে স্থানটি শনাক্ত করে খননকাজ শুরুর সিদ্ধান্ত নেয় বাংলাদেশ প্রত্নতত্ত্ব অধিদপ্তর। ২০১৪ সালের ১৮ই জানুয়ারি এর খননকার্য শুরু হয় ও আস্তে আস্তে আবিষ্কৃত হয় প্রাচীন রাজার এই রাজধানীর ধ্বংসবাশেষ।

খনন করার পর এখানে বেশ কয়েকটি মন্দিরের ধ্বংসাবশেষ পাওয়া যায়। মনে করা হয় রাজ্যটি বৌদ্ধ ধর্মাবলম্বী শাসক দ্বারা শসিত হলেও এখানে হিন্দুদের উল্লেখযোগ্য হারে বসতি ছিল। এছাড়াও, এখানে প্রাচীন দেয়ালের ধ্বংসাবশেষ, বিভিন্ন নকশা অঙ্কিত ব্যবহার্য  এবং পোড়া মাটির ফলক আবিষ্কৃত হয়েছে।

তবে পরবর্তিতে পাওয়া একটি ভবনের ভাঙ্গা অংশ দেখে অনেকেই মনে করেন এটি মুসলিম স্থাপত্যের অংশ। অনেকেই মনে করেন মধ্যযুগে এ অঞ্চলি মুসলিমরা শাসন করেছে। এছাড়াও প্রত্নতত্ত্ববিদ ড. আতাউর রহমানের মতে,

বাংলাদেশে শিক্ষিত বাঙালি মুসলিম সভ্যতার বিকাশ ঘটেছে ১২৭৫ সালে সোনারগাঁও থেকে। সেসময় শরফুদ্দিন আবু তাওয়ামা এখানে বিশ্ববিদ্যালয় প্রতিষ্ঠা করেন। এখানে বিভিন্ন দেশ থেকে ছাত্ররা আসতো। সেসময় প্রায় দুইশ’ বছর মুসলিম শাসন ছিল। বড়ইবাড়ি ঢোলসমুদ্র সেই প্রশাসনিক কার্যক্রম পরিচালনার ছোট কেন্দ হতে পারে। এটি শাসন রাজ্যের রাজধানীও হতে পারে।

তবে অনেক প্রত্নতত্ত্ববিদেই মনে করেন, স্থাপত্যরীতিটি মুসলিম শাসনের অংশ বলে মনে হলেও এটি নিশ্চিত করে বলা যায়। ষোলশ থেকে সতেরশ শতকে এ অঞ্চলে বৈষ্ণব ধর্মানুসারীদের উপস্থিতির প্রমাণ পাওয়া যায়। এটি তাদের তৈরিও হতে পারে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:গাজীপুর জেলার দর্শনীয় স্থান
বিষয়শ্রেণী:গাজীপুর জেলার প্রত্নতাত্ত্বিক স্থাপনা
ইশ্বরীপুর হাম্মামখানা

alt=|কেন্দ্র|থাম্ব|ঈশ্বরীপুর হাম্মামখানা|600x600পিক্সেল
**ঈশ্বরীপুর হাম্মামখানা** বাংলাদেশের সাতক্ষীরা জেলার শ্যামনগর উপজেলায় অবস্থিত।

## বর্ণনা
সাতক্ষীরায় অবস্থিত মায়ের বাড়ি অতিক্রম করে দক্ষিণ দিকে গেলে প্রাচীন একটি অট্টালিকা দেখতে পাওয়া যায় যা লোকমুখে হাবসিখানা নামে পরিচিত। অট্টালিকার পাশে একটি কূপ থাকায় লোকে ধারণা করে যে এখানে বন্দীদের আটক রাখা হতো। মূলত এটি রাজা প্রতাপাদিত্যের অতিথিশালার অংশবিশেষ। এটি একটি স্নানাগার বা হাম্মামখানা যা ষোল শতকের শেষ দিকে নির্মিত হয়েছে। এর মধ্যে চৌবাচ্চা এবং পানি চলাচলের পথ রয়েছে। ছাদে বড় বড় ছিদ্রওয়ালা গম্বুজ দিয়ে খুব সহজে আলো বাতাস এই স্নানাগারে প্রবেশ করতে পারে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:সাতক্ষীরা জেলার দর্শনীয় স্থান
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ

**জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ** বাংলাদেশের সাতক্ষীরা জেলার শ্যামনগর উপজেলায় অবস্থিত।

## অবস্থান
সাতক্ষীরা জেলার শ্যামনগর উপজেলার খানপুর গ্রামে অবস্থিত।

## ইতিহাস
ষোল শতকের শেষ দশকে জাহাজঘাটা নির্মাণ করা হয় যা রাজা প্রতাপাদিত্যের নৌদুর্গ হিসেবে ব্যবহৃত হতো। যমুনা ইছামতি নদীর পূর্বপাড়ে অবস্থিত এই জাহাজঘাটায় রণতরী তৈরী ও সংস্কার করা হতো। জাহাজঘাটা ছিলো প্রতাপাদিত্যের নৌবাহিনীর পোতাশ্রয় ও প্রধান কার্যালয়। সময়ের বিবর্তনে বর্তমানে জাহাজঘাটায় একটি প্রাচীন ভবন টিকে আছে জীর্ণদশায়। উত্তর দক্ষিণে লম্বা এই ভবনে ছয়টি কক্ষ আছে। এর মধ্যে অফিস, মালখানা, শয়নাগার এবং স্নানাগার ছিলো। ছাদের গম্বুজে আলো বাতাস প্রবেশের জন্য বড় বড় ছিদ্র আছে। ঐতিহাসিকেরা মনে করেন এসব ছিদ্রে স্বচ্ছ স্ফটিক বা কাঁচ বসানো ছিলো।

## যাতায়াত
কালিগঞ্জ থেকে শ্যামনগর যাওয়ার পথে খানপুর পড়ে। পাকা রাস্তার পূর্বপাশে নৌ সেনাপতি ডুডলির নাম অনুসারে বর্তমানে দুদলি গ্রামে জাহাজ নির্মাণ ও রক্ষণাবেক্ষণের ডক ছিলো। 
## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
গোবিন্দ দেবের মন্দির ঢিবি

**গোপাল গোবিন্দ দেবের মন্দির ঢিবি** বাংলাদেশের সাতক্ষীরা জেলার শ্যামনগর উপজেলার একটি পুরাকীর্তি।
## অবস্থান
শ্যামনগর বাস স্ট্যান্ড থেকে প্রায় দুই কিলোমিটার পশ্চিমে যমুনা নদীর পশ্চিম পাড়ে গোপালপুর ঘোষপাড়ায় এই মন্দির ঢিবি অবস্থিত।

## ইতিহাস
রাজা প্রতাপাদিত্য উড়িষ্যা বিজয়ের সময় বিগ্রহটি এনেছিলেন এবং তাঁর কাকা বসন্ত রায় এ মন্দির প্রতিষ্ঠা করেন। এখানে মোট চারটি মন্দির ছিলো। মন্দিরগুলো ১৫৭৭ থেকে ১৫৯৫ সালের মধ্যে নির্মিত হয়েছিলো। বর্তমানে জংগলাকীর্ণ এই স্থানে চারটি মন্দিরের মধ্যে একটি ছাদহীন অবস্থায় মাটির ঢিবির মত দাঁড়িয়ে আছে। 

## তথ্যসূত্র

## বহিঃসংযোগ

বিষয়শ্রেণী:কৃষ্ণ মন্দির
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
বিষয়শ্রেণী:সাতক্ষীরা জেলার হিন্দু মন্দির
নয়গম্বুজ মসজিদ

**নয়গম্বুজ মসজিদ** বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।

## অবস্থান
ঠাকুর দিঘি বা খাঞ্জেলী দিঘীর পশ্চিম পাড়ে, বাগেরহাট সদর উপজেলা, বাগেরহাট।

## নির্মানশৈলী
ঠাকুর দিঘি বা খাঞ্জেলী দিঘীর পশ্চিম পাড়ে নয়গম্বুজ মসজিদ অবস্থিত। ১৬.৪৫ মিঃX১৬.১৫মিঃ ভূমি পরিকল্পনায় নির্মিত মসজিদের দেয়াল ২.৫৯মিটার পুরু। মসজিদের অভ্যন্তরে দুই সারি পাথরের পিলার দিয়ে মোট নয়টি চারকোনা খণ্ডে বিভক্ত করা হয়েছে।এই নয়টি খণ্ডের উপর মসজিদের নয়টি গম্বুজ অবস্থিত। ছাদের উপর তিন সারিতে নয়টি গম্বুজ অবস্থিত। গম্বুজ গুলো পরস্পর থেকে সমান দূরত্বে অবস্থিত। পশ্চিম দেয়ালে নির্দিষ্ট দূরত্বে তিনটি মেহরাব রয়েছে। মসজিদের ভেতরে এবং বাইরে ইটের নকশা ও পোড়ামাটির কারুকাজ রয়েছে। মসজিদে প্রবেশের জন্য সামনের অংশে একটি প্রধান ও সমদূরত্বে দুটি পার্শ্ব দরজা আছে।

## চিত্রশালা


Nine Dome Mosque ( inside ).jpg
Nine Dome Mosque, Bagerhat(নয় গম্বুজ মসজিদ, বাগেরহাট) (17).jpg
Nine Dome Mosque, Bagerhat(নয় গম্বুজ মসজিদ, বাগেরহাট) (10).jpg
Nine Dome Mosque ( interior ).jpg



## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:বাগেরহাট জেলার মসজিদ
বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাংলা_সালতানাতের_মসজিদ
অন্নদাপ্রসাদ বাগচী

**অন্নদাপ্রসাদ বাগচী** (২২ মার্চ ১৮৪৯- ৩ অক্টোবর ১৯০৫) ১৯শ শতকের শেষ ও ২০শ শতকের প্রথম পর্যায়ের একজন বাঙালি প্রতিকৃতি-অঙ্কনকারী ও তৈলচিত্র শিল্পী। বাংলার চিত্রকলায় একটি পরিবর্তনের হাওয়া লাগে উনিশ শতকে। এ সময় পাশ্চাত্যের বাস্তবানুগ চিত্র অঙ্কনের ধারা প্রভাবিত করে বাঙালি চিত্রশিল্পীদের। এ ধারায় ছবি অঙ্কনে দক্ষতা দেখান অন্নদাপ্রসাদ বাগচী ও শ্যামাচরণ শ্রীমানী।

অন্নদাপ্রসাদ বাগচী ১৮৮৫-৮৬ সালে বাংলা ভাষায় প্রথম শিল্পকলা বিষয়ক গবেষণা পত্রিকা *শিল্প পুষ্পাঞ্জলি* প্রকাশে অবদান রাখেন। তিনি "বঙ্গীয় কলা সংসদ" নামক শিল্পকলা সংগঠনের সভাপতি ছিলেন। ১৯০৫ সালে ৫৬ বছর বয়সে তার মৃত্যু হয়।

## তথ্যসূত্র

বিষয়শ্রেণী:ভারতীয় চিত্রশিল্পী
বিষয়শ্রেণী:১৮৪৯-এ জন্ম
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:১৯০৫-এ মৃত্যু
সিঙ্গাইর মসজিদ

**সিংগাইর মসজিদ** বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। ষাট গম্বুজ মসজিদ থেকে মাত্র ২৫ মিটার দক্ষিণ-পূর্বে খুলনা-বাগেরহাট মহাসড়কের পাশে সুন্দরঘোনা গ্রামে অবস্থিত এ মসজিদটি।

## ইতিহাস
বাংলাদেশের ঐতিহাসিক মসজিদগুলোর মধ্যে অন্যতম সিঙ্গাইর মসজিদটি মুঘল শাসনামলে খান জাহান আলী  নির্মাণ করেন।

## স্থাপত্যশৈলী
একগম্বুজ বিশিষ্ট এ মসজিদের চর্তুদিকের কার্ণিশ গুলো বক্রকার। মসজিদটিতে ৪টি খিলান যুক্ত দরজা রয়েছে। মসজিদের ভিতরে একটি অলংকৃত মেহরাব রয়েছে।

## নির্মানশৈলী
সিংগাইর মসজিদ একগম্বুজ মসজিদ। ইটের দেওয়াল গুলো গড়ে ২.১০ মিটার পুরু। দেয়ালের প্রতিটি কোণার বাইরের দিকে গোলাকার ভাবে বর্ধিত একটি বুরুজ আছে। পূর্ব দেয়ালে তিনটি দরজা আছে। এই দরজার সোজাসুজি পশ্চিম দেয়ালে তিনটি মেহরাব অবস্থিত। অন্যান্য সাধারণ বৈশিষ্ট্য ষাটগম্বুজ মসজিদের অনুরূপ। মসজিদের ভিতরে পশ্চিম দেয়ালের মাঝের অংশে একটি অলংকৃত মেহরাব আছে। এরকম অলংকৃত পোড়া মাটির নকশা চোখে পড়ে দরজাগুলোর দুই পাশে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাগেরহাট জেলার মসজিদ
বিষয়শ্রেণী:ইন্দো-ইসলামি স্থাপত্য
বিষয়শ্রেণী:বাংলা_সালতানাতের_মসজিদ
বিষয়শ্রেণী:ইন্দো-ইসলামি_মসজিদ
রণবিজয়পুর মসজিদ

**রণবিজয়পুর মসজিদ** বাংলাদেশের এক গুম্বজ বিশিষ্ট মসজিদের মধ্যে সর্ববৃহৎ মসজিদ।  এটি বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা

## অবস্থান
বাগেরহাট জেলা সদর থেকে প্রায় ৩.৫ কিলোমিটার পশ্চিমে এবং ষাটগুম্বজ মসজিদ থেকে ১.৫০ কি.মি. পূর্বে ষাটগুম্বজ ইউনিয়নের রনবিজয়পুর গ্রামে এক গুম্বজ বিশিষ্ট মসজিদটি রণবিজয়পুর মসজিদ।

## নির্মানশৈলী
অনেকের মতে মসজিদটির আদি নাম **দরিয়া খাঁ'র মসজিদ**। দরিয়া খাঁ ছিলেন হযরত খান জাহান আলীর সহচর। ধারণা করা হয় রণবিজয়পুর মসজিদ হযরত খানজাহান আলীর সময়কালে (১৪৫৯) সালে নির্মিত হয়েছে। রণবিজয়পুর মসজিদে বাংলাদেশের বৃহত্তম গম্বুজ অবস্থিত। ইটের তৈরী মসজিদের দেয়ালগুলো বেশ পুরু। পশ্চিম পাশের দেয়াল ব্যতীত বাকী তিনটি দেয়ালের প্রতিটিতে তিনটি করে দরজা আছে। পশ্চিম দেয়ালে তিনটি মেহরাব আছে। মাঝের মেহরাবটি অন্য দুটি মেহরাবের তুলনায় বড়। বাইরে থেকে মসজিদের আয়তন ৫৬ বর্গফুট এবং ভেতরের দিকে ৩৬ বর্গফুট। মসজিদের প্রাচীর দশ ফুটের মত চওড়া। মসজিদের কার্নিশ সামান্য বাঁকানো এবং চারকোনার বাইরের বুরুজ কার্নিশের উপর পর্যন্ত বিস্তৃত।

বাংলাদেশের বৃহত্তম গম্বুজ (১১ মিটার) রয়েছে এই মসজিদে। এর মূল মিহরাবে ফুলের নকশা রয়েছে। মসজিদের উত্তর, পূর্ব ও দক্ষিণ দিকে রয়েছে ৩টি প্রবেশদ্বার এবং এর দেওয়ালে রয়েছে তিনটি পোড়ামাটির অলংকরন। খান জাহানের স্থাপত্যশৈলী অনুসরণ করে এই মসজিদটি নির্মাণ করা হয়।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাগেরহাট জেলার মসজিদ
বিবি বেগনী মসজিদ

**বিবি বেগনী মসজিদ** বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।

## অবস্থান
বিবি বেগনী মসজিদ ষাট গম্বুজ মসজিদ থেকে প্রায় ৮০০ মিটার পশ্চিমে, বাগেরহাট সদর উপজেলার ষাটগম্বুজ ইউনিয়নের বারাকপুর গ্রামে, ঘোড়া দিঘির পশ্চিম পাড়ে অবস্থিত।

## নির্মানশৈলী
মসজিদের স্থাপত্য শৈলী ও নির্মাণ কৌশল দেখে মসজিদটি পঞ্চদশ শতকে খান জাহান আমলে নির্মিত বলে ধারণা করা হয়। এর চার কোণে চারটি মিনার রয়েছে। মসজিদের বাইরে মিনারসহ প্রতি দিকের দৈর্ঘ্য ১৬.১৫ মি ও ভেতরে ১০.০৫৮ মি এবং দেয়ালগুলি ৩.০৪৮ মিটার পুরু। পূর্ব দেয়ালে তিনটি এবং উত্তর ও দক্ষিণ দেয়ালে একটি করে খিলানাকার দরজা বিদ্যমান। পূর্ব দেওয়ালের দরজা গুলোর বিপরীত দিকে, পশ্চিম দেওয়ালে রয়েছে তিনটি অলংকৃত মেহরাব। মাঝের মেহরাবটি অপেক্ষাকৃত বড়।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাগেরহাট জেলার মসজিদ
বিষয়শ্রেণী:বাংলা_সালতানাতের_মসজিদ
জ্যাক নাইট

**জ্যাক নাইট** (ইংরেজি:Zack Knight) একজন ব্রিটিশ গায়ক, গীতিকার এবং প্রযোজক (পূর্বে **জিকে** নামেও পরিচিত ছিলেন)

## পেশা
জ্যাক নাইট জন্মগ্রহণ করেন গ্রিমসবি, ইংল্যান্ড। তার মা একজন পাঞ্জাবি এবং তার পিতা একজন আফ্রো-এশীয়। জ্যাক সঙ্গীত দৃশ্যে শুরু করেন উষারাই বয়েজ টু ম্যান ও মাইকেল জ্যাকসন এবং তার সঙ্গীত পেশার অনুগমন পিছনে তার পিতার অনেক অনুপ্রেরণা ও বিশ্বাস রয়েছে। তার সাথে 'জেইন ফারুক কায়ানি' - বোল্টন, এর সাথে সম্পর্ক রয়েছে, যিনি তার সঙ্গীত প্রযোজনা করেন।

জ্যাক শিল্পীর পাশাপাশি কাজ করেছেন, যেমন টিনিই টেম্পাহ, জিনাওাইন, ইয়াজ, লিল টুইস্ট, নিক ম্যাকডোনাল্ড (X ফ্যাক্টর সদস্য) এবং স্টাইল জি, এদের সাথে সংঘটন ও গান রচনা এবং গানের লিখন করে থাকেন। জ্যাক নাইট এছাড়াও শীর্ষ ৫ ও এশীয় চার্ট এর মধ্যে শীর্ষ ৬ এবং দুই শীর্ষ ১০ ইউ কে চার্ট শীর্ণ হয়েছেন।

নাইট অভিনীত হয়েছেন "ওয়েম্বলি" এবং "O২- এর এরিনা" এবং 'তাইয়ো ক্রুজ', 'মারিও' এবং 'জেসি জে'  এর সঙ্লাগে ইভ সমর্থন করেছেন।

## পুরস্কার
ব্রিট এশিয়া টিভি ওয়ার্ল্ড মিউজিক অ্যাওয়ার্ডস
*২০১৫: Best Breakthrough Act

## ভিডিওগ্রাফি
*"When I'm Gone" (12 January 2013)
*"Dheere" (feat. Khiza & Kumar Sanu) (3 December 2014)
*"Looking For Love" (feat. Arijit Singh) (17 March 2015)
*"Nakhre" (18 May 2015)
*"Queen (Remix)" (23 September 2016)
*"Main Aur Tum" (15 November 2015)
*"Ya Baba" (feat. Rami Beatz) (11 February 2016)
*"Dum Dee Dum" (feat. Jasmin Walia) (26 April 2016)
*"Enemy" (27 May 2016)
*"Tere Naam" (13 Sept 2016)
*"Chahat" (28 September 2016)
*"Thumka"(03 August 2018)
*"Bills"(12 October 2018)

## হিট ট্র্যাক
*"Bom Diggy" (85M) (Zack Knight x Jasmin Walia) (24 August 2017) 
*"Galtiyan" (27M)  (Single)

;নির্বাচিত হয়েছে
*"Pyaas" (Khiza feat. Zack Knight) (20 March 2014) 
*"Tere Naal (Soni J feat. Khiza & Zack Knight) (4 September 2014)
*"Tears" (Adam Saleh feat. Zack Knight) (23 August 2015)
*"Women" (Shide Boss feat. Zack Knight) (5 January 2016)
*"BomBae" (Fuse ODG x Zack Knight x Badshah) (20 May 2016)Galtyan (Zack knight) (2018)

## তথ্যসূত্র




## বহিঃসংযোগ
*Official Website

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ গীতরচয়িতা
বিষয়শ্রেণী:ইংরেজ গায়ক
বিষয়শ্রেণী:পাকিস্তানি বংশোদ্ভূত ইংরেজ ব্যক্তি
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:গ্রিমসবির ব্যক্তি
বিষয়শ্রেণী:পাঞ্জাবি বংশোদ্ভূত ইংরেজ ব্যক্তি
রেজা খোদা মসজিদ

থাম্ব|রেজা খোদা মসজিদের ধ্বংসাবশেষ
**রেজা খোদা মসজিদ** বা **ছয় গম্বুজ মসজিদ** বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।

## অবস্থান
রেজা খোদা মসজিদটি ছয় গম্বুজ মসজিদ নামেও পরিচিত। খান জাহান আলীর মাজারের উত্তর পশ্চিম দিকে ঠাকুর দিঘির কাছে অবস্থিত।

## নির্মাণশৈলী
১৫ শতকে নির্মিত রেজা খোদার মসজিদের দেয়ালে কিছু অংশ টিকে আছে। মসজিদটির ১.৭৪ মিটার মোটা দেয়ালসহ এর বাইরের দিকের পরিমাপ ১৬.৫ মিটার × ১২.৪ মিটার । পূর্বদিকে তিনটি এবং উত্তর ও দক্ষিণে দুটি করে খিলানের সাহায্যে তৈরি দরজা ছিলো। পূর্বদিকের প্রধান দরজার উচ্চতা ছিল প্রায় ৪.৭২ মিটার। মসজিদের চারকোণে চারটি অষ্টভুজাকৃতির বুরুজ ছিল। পূর্বদিকের দরজাগুলোর সোজাসুজি পশ্চিম দেয়ালে তিনটি অলঙ্কৃত মিহরাব নির্মিত হয়েছিল, যা এখনও বিদ্যমান আছে। মাঝের মেহরাবটি অন্য দুটির তুলনায় বড়। প্রতিটি মেহরাবের র্পাশ্বে জাঁকালোভাবে অলঙ্কৃত অষ্টভুজাকৃতির দেয়াল সন্নিহিত স্তম্ভ রয়েছে। বাতাস চলাচলের সুবিধার জন্য দেয়ালের ফাঁকে টেরাকোটার জালি স্থাপন করা হয়েছিলো।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাগেরহাট জেলার মসজিদ
বল্লা করোনেশন উচ্চ বিদ্যালয়

**বল্লা করোনেশন উচ্চ বিদ্যালয়** বাংলাদেশের টাঙ্গাইল জেলার একটি সরাকারি বিদ্যালয়। এটি ১৯১১ সালে স্থাপিত হয়। এই অঞ্চলে বল্লা করোনেশন উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান হিসেবে পরিচিত।

## ইতিহাস
ব্রিটিশ সম্রাট পঞ্চম জর্জ ১৯১১ সালে তার সিংহাসন ত্যাগ করেন। এরপর ষষ্ঠ জর্জ সেই সিংহাসনে আরোহণ করেন। এই সময় সাম্রাজ্যব্যাপী ষষ্ঠ জর্জ এর অভিষেক অনুষ্ঠিত হয়। অভিষেক অনুষ্ঠানটি স্মরণীয় রাখার জন্য এলাকায় শিক্ষা বিস্তারের লক্ষ্যে বিশিষ্ট ধনাঢ্য ব্যবসায়ী ও সমাজকর্মী বাবু নবীন চন্দ্র সাহা ১৯১১ সালে বিদ্যালয়টি প্রতিষ্ঠা করেন।

সেই সময়ে বিদ্যালয়টির নামকরণ করা হয় দি করোনেশন হাই স্কুল, বল্লা। এর পরে এর নাম পরিবর্তন করে নতুন নামকরণ করা হয়, বল্লা করোনেশন হাই ইংলিশ স্কুল। এর পরে বিভিন্ন সময়ে একাধিকবার নাম পরিবর্তন হয়ে স্কুলটির বর্তমান নাম বল্লা করোনেশন উচ্চ বিদ্যালয় হিসেবে স্বীকৃত।

## একাডেমিক কার্যক্রম
এই বিদ্যালয়ে দুই শিফটে শিক্ষাদান করা হয়। বিদ্যালয়ে প্রথম থেকে দশম শ্রেণি পর্যন্ত ক্লাস হয়ে থাকে। এই বিদ্যালয়টি ঢাকা শিক্ষা বোর্ড এর অধীনে এর কার্যক্রম পরিচালনা করে থাকে।

## অবকাঠামো
বিদ্যালয়ের দুইটি একাডেমিক ভবন রয়েছে। মাঠের পশ্চিম প্রান্তে আছে মনোরম অডিটোরিয়াম, উত্তর প্রান্তে প্রধান শিক্ষক মহোদয়ের বাসভবন, পূর্বপ্রান্তে আছে কৃষিভবন ও অভিভাবকদের জন্য বিশ্রামাগার।

## আরো দেখুন
* গেটওয়ে অব ইন্ডিয়া
* বঙ্গীয় মুসলমান সাহিত্য সমিতি
* রাজেন্দ্র কিশোর সরকারি উচ্চ বিদ্যালয়

## তথ্যসূত্র

বিষয়শ্রেণী:টাঙ্গাইল জেলার বিদ্যালয়
বিষয়শ্রেণী:১৯১১-এ প্রতিষ্ঠিত
রেলপথ মন্ত্রণালয় (বাংলাদেশ)

**রেলপথ মন্ত্রণালয়** গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে রেলপথ ও রেলগাড়ির উন্নয়নে পরিকল্পনা গ্রহণ, অবকাঠামো নির্মাণ ও রক্ষণাবেক্ষণ করা।

## ইতিহাস
পূর্বে এ মন্ত্রণালয় যোগাযোগ মন্ত্রণালয়ের সড়ক পরিবহন বিভাগের অধীনে ছিল। ২৮ এপ্রিল ২০১১ সালে এক বিজ্ঞপ্তির মাধ্যমে সরকার যোগাযোগ মন্ত্রণালয়ের আওতায় রেলপথ বিভাগ সৃষ্টি করে। এবং মন্ত্রিপরিষদ বিভাগের ৪ ডিসেম্বর ২০১১ সালে এস আরও নং ৩৬১ আইন/২০১১ অনুযায়ী রেলপথ মন্ত্রণালয় গঠিত হয়।

## বিভাগ
* বাংলাদেশ রেলওয়ে
* রেলপথ পরিদর্শন অধিদপ্তর

## আরও দেখুন
* বাংলাদেশের রেলমন্ত্রী
* বাংলাদেশের পরিবহন ব্যবস্থা
*সুবর্ণ এক্সপ্রেস
*সোনার বাংলা এক্সপ্রেস
*বিজয় এক্সপ্রেস
*বাংলাদেশ রেলওয়ে হাসপাতাল
* নীলসাগর এক্সপ্রেস

## তথ্যসূত্র

## বহিঃসংযোগ


বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:১৯৭১-এ বাংলাদেশে প্রতিষ্ঠিত
বিরাট রাজার ঢিবি

**বিরাট রাজার ঢিবি**  বাংলাদেশের রংপুর বিভাগের অবস্থিত একটি প্রাচীন স্থাপনা। এটি পরিচিত **বিরাট নগর** নামে। প্রাচীন কালে এটি দুর্গনগরী ছিল। এখানে রাজশাহী ও রংপুর বিভাগের সকল জেলাসহ সারাদেশ থেকে প্রতিবছর বৈশাখে মাসব্যাপী রাজা বিরাটের তীর্থ মেলায় হিন্দুধর্মের হাজার হাজার লোকজনের আসে। এটি  বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
গাইবান্ধার গোবিন্দগঞ্জ উপজেলার সদর থেকে ১৫ কিলোমিটার পশ্চিমে রাজাহার ইউনিয়নের বিরাট নগরীর প্রত্নতত্ত্ব নিদর্শন। বিরাট নগরের পশ্চিমাংশে প্রাচীনকীর্তির ধ্বংসাবশেষ এখন ঢিবিরূপে আছে।

## বিবরণী
বিরাট নগরের পশ্চিমাংশে পাঁচটি ঢিবি আছে। এক একটি ঢিবি প্রায় এক বিঘা জমির উপর অবস্থিত। ১৯১০ সালে ১৯৫ ফুট × ১৫০ ফুট আয়তনে একটি মন্দিরের ভিত্তি দেয়াল খনন করার পরে এটি অবিষ্কৃত হয়েছিল। এখন থেকে পাঁচটি ব্রোঞ্জ নির্মিত বিষ্ণুমুর্তি আবিষ্কৃত হয়েছে। এখানে ১৯৭৮ সালে পাওয়া যায় সংস্কৃত অক্ষরে খোদাই করা 'নম: নম: বিরাট' লেখা ৯ ইঞ্চি দীর্ঘ মহামূল্যবান একটি শিলালিপি। এছাড়া কালো রঙের শিলা পাথর দ্বারা তৈরি হস্তি মস্তক পাওয়া গিয়েছিল যা এখন রাজশাহী যাদুঘরে ও সিংহদ্বারের একটি পাথরের খাম্বা মহাস্থান যাদুঘরে রয়েছে। এর উত্তরে একটি পুকুর আছে। বিরাট নগরী হল হিন্দু পৌরাণিক উপাখ্যান মহাভারতের বর্ণনায় যে রাজা বিরাট তার নামে।তিনি বিরাট বনে এক উচ্চ ভূমিতে রাজবাড়ী ও নগর স্থাপন করেন তখন থেকে এর নাম বিরাট নগরী। তিনি তার রাজ্যে হাজার হাজার দীঘি-পুষ্করিনী খনন করে মাছ চাষ করতেন তাই 'মৎস্যরাজ বিরাট' নামে খ্যাত হয়েছিলেন।

## সঠিক ইতিহাস
প্রাচীন ভারতবর্ষের মানচিত্র পর্যালোচনা করলে রাজা বিরাট এর রাজ্য মৎস্য দেশকে উত্তর ভারতের দিল্লি বা পাঞ্জাব, ভারত অংশে দেখা যায় যার পূর্ব দিক দিয়ে  সরস্বতী নদী এবং পশ্চিম দিক দিয়ে যমুনা নদী (ভারত) প্রবাহিত । অর্থাৎ এই মৎস্য দেশ এবং মহাভারতের মৎস্য দেশের বর্ণনা মিলে যায় যার অবস্থান উত্তর ভারত এ । গাইবান্ধার যে অংশে এ নিদর্শন এর কথা বলা হয়েছে তার সাথে মহাভারতের বিরাট রাজার এবং পাণ্ডব বংশের কোন মিল নাই। এছাড়াও বরতমান বাংলাদেশ সেই সময়ে পুণ্ড্র, সুহমা এবং প্রাগ জ্য্যোতিষ রাজ্যের অন্তর্গত ছিল যার বর্ণনা মহাভারত এ ছিল। এত বিপুল পরিমাণ জায়গা ভ্রমণ করে পাণ্ডব দের বঙ্গ দেশে আসার কোন কারণ নেই। এখানে যেসব শিলালিপি বা মূর্তি আবিষ্কৃত হয়েছে তা স্থানীয় কোন রাজাদের ও সম্পত্তি হতে পারে। তাই এখানে যে তীর্থের ক্থা বলা হয়েছে তা আসলে কোন তীর্থস্থান নয়, স্থানীয় লোককথা মাত্র। তদুপরি, এখানে রাজা বিরাটের কোন প্রাসাদের ধ্বংসাবশেষ ও পাওয়া যায় নি। তাই এ স্থান লোককথা ছাড়া আর কিছুই নয়।

## আরো পড়ুন
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## তথ্যসূত্র

বিষয়শ্রেণী:গাইবান্ধা জেলার প্রত্নতাত্ত্বিক স্থাপনা
বিষয়শ্রেণী:গাইবান্ধা জেলার দর্শনীয় স্থান
বিষয়শ্রেণী:রংপুর বিভাগের প্রত্নতাত্ত্বিক স্থান
বিষয়শ্রেণী:বিষ্ণু মন্দির
বিষয়শ্রেণী:গাইবান্ধা জেলার হিন্দু মন্দির
মধুপল্লী

**কবি মাইকেল মধুসূদন দত্ত বাড়ি **বা **মধু পল্লী ** যশোর জেলার কেশবপুর উপজেলার সাগরদাঁড়ি গ্রামে অবস্থিত। মাইকেল মধুসূদন দত্ত  ১৮২৪ সালে এই বাড়িতেই জন্ম নেন । তার শৈশবও এখানেই কাটে । এখানে রয়েছে তার ব্যবহার করা কয়েকটি ভবন, পুকুরঘাট এবং কবির নানা স্মৃতিবিজড়িত জিনিসপত্র যা নিয়ে বর্তমানে একটি জাদুঘর নির্মাণ করা হয়েছে । যশোর শহর থেকে মাইকেল মধুসূদন দত্তের বাড়ির দূরত্ব প্রায় ৪৫ কিলোমিটার।

## ইতিহাস
থাম্ব
মাইকেল মধুসূদন ১৮২৪ খ্রিষ্টাব্দ ২৫ জানুয়ারি রবিবার কেশবপুর উপজেলার সাগরদাড়ী গ্রামের এই বাড়িতে এক ধনাঢ্য পরিবারে জন্মগ্রহণ করেছিলেন । ৭ বছর বয়সে এই বাড়ী ছেড়ে কলকাতার খিদিরপুর চলে যান । সেখানে খিদিরপুর স্কুলে দুই বছর পড়ার পর ১৮৩৩ সালে হিন্দু কলেজে ভর্তি হন। সেখানে তিনি বাংলা, সংস্কৃত ও ফারসি ভাষা শেখেন। ১৮৬২ সালে কলকাতায় থাকাকালীন সময়ে তার মায়ের অসুস্থতার খবর পেয়ে স্ত্রী-পুত্র, কন্যাকে নিয়ে নদীপথে আবার আসেন সাগরদাঁড়িতে যখন তিনি  সপরিবারে এখানে এসেছিলেন তখন ধর্ম পরিবর্তনের কারণে  জ্ঞাতিরা তাকে এই বাড়িতে উঠতে দেননি । পরে তিনি কপোতাক্ষ নদের তীরবর্তী এক কাঠবাদাম গাছের তলায় তাঁবু খাটিয়ে ১৪ দিন অবস্থান করেছিলেন । পরে বিফল মনে সেখান থেকেই কলকাতায় চলে আসেন । এর পর কোনোদিন তিনি আর এ বাড়িতে ফিরে আসেন নি ।

## বিবরণ
বর্তমানে কবি মাইকেল মধুসূদন দত্তের বাড়ি প্রত্নতত্ত্ব অধিদপ্তর এর সাহায্যে কবির স্মৃতি  নিদর্শন এবং আলোকচিত্র নিয়ে গড়ে উঠেছে একটি জাদুঘর । বাংলাদেশ প্রত্নতত্ত্ব  অধিদপ্তরের সংস্কার করা এই দোতলা  বাড়িটিতে রয়েছে মোট ছয়টি কক্ষ । এর মধ্যে উপরে রয়েছে তিনটি এবং নিচে রয়েছে তিনটি কক্ষ । এর নিচ তলায় রয়েছে কবি পরিবারের একটি মন্দির আর মধুসূদন জাদুঘর । মধুসূদন জাদুঘরে আছে কবির ব্যবহার করা খাট, চেয়ার ও আলমারি । এর পাশে রয়েছে একটি ছোট পাঠাগার । এই ভবনের একদম উত্তরদিকে আছে ছাদহীন-দেয়াল ঘেরা একটি অসাধারন নির্মাণশৈলীর একটি কক্ষ । এই কক্ষেরই কোণার দিকে রয়েছে তুলসী গাছ । মাইকেল মধুসূদন  দত্ত বাড়ির প্রবেশ পথের সামনে রয়েছে ১৯৮৪ সালের শিল্পী বিমানেশ চন্দ্র বিশ্বাসের নির্মিত কবি মধুসূদন দত্তের একটি ভাস্কর্য । 

## গ্যালারি

Sculpture of Michael Madhusudan Dutt at Madhupalli (2).jpg|মধুপল্লিতে মাইকেল মধুসূদন দত্তের ভাস্কর্য
মাইকেল মধুসূদন দত্তের বাড়ির বাক্স.jpg|মাইকেল মধুসূদন দত্তের বাড়ির বাক্স
মাইকেল মধুসূদন দত্তের বাড়ি, পাথরের গামলা.jpg|মাইকেল মধুসূদন দত্তের বাড়ি, পাথরের গামলা



## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:যশোর জেলার প্রত্নতাত্ত্বিক স্থাপনা
বিষয়শ্রেণী:যশোর জেলার ভবন ও স্থাপনা
বিষয়শ্রেণী:যশোর জেলার দর্শনীয় স্থান
বিষয়শ্রেণী:মাইকেল মধুসূদন দত্তের স্মারক
বাংলাদেশ বিমান বাহিনীর পদবি

বাংলাদেশ বিমান বাহিনীর পদবিসমূহ দুই ভাগে বিভক্ত। একটি অফিসারদের (কর্মকর্তা) পদবি এবং অন্যটি বিমানসেনাদের পদবি। বিমানসেনা (ইংরেজিতে এয়ারম্যান) মানে বৈমানিক বোঝায়না, বোঝায় স্থলে কাজ করা কর্মচারীদের, কারণ সকল বিমান চালকই অফিসার। নিম্নে অফিসার ও বিমানসেনাদের পদবি নিম্নক্রম অনুসারে দেওয়া হল।

## অফিসারদের পদবিসমূহ
নিম্নক্রম অনুসারে:
*এয়ার চিফ মার্শাল
*এয়ার মার্শাল
*এয়ার ভাইস মার্শাল
*এয়ার কমোডর
*গ্রুপ ক্যাপ্টেন
*উইং কমান্ডার
*স্কোয়াড্রন লীডার
*ফ্লাইট লেফটেন্যান্ট
*ফ্লাইং অফিসার

এ সকল পদবিধারী মহিলা/পুরুষরা বিমান বাহিনীর প্রথম শ্রেণীর কর্মকর্তা এবং এদেরকে বাংলাদেশের 'প্রথমে শ্রেনীর সরকারী গ্যাজেটেড কর্মকর্তা' ধরা হয়। যশোরে অবস্থিত বিমান বাহিনী একাডেমীতে তিন বছর প্রশিক্ষণ শেষে ফ্লাইং অফিসার পদবি প্রদান করা হয়। পাইলট অফিসার পদটি আর ব্যবহার করা হয় না । যদি কোন ব্যক্তি জিডিপি (জেনারেল ডিউটি পাইলট) শাখায় কমিশন (অফিসার পদ) পান তবে তিনি বৈমানিক অর্থাৎ বিমান চালক। অফিসারদের এছাড়াও আরও অনেক শাখা রয়েছে যেমন ইঞ্জিনিয়ারিং (বিমান ও অন্যান্য সম্পদ রক্ষনাবেক্ষণ),এটিসি (এয়ার ট্রাফিক কন্ট্রোল), প্রশাসন, এডিডব্লিউসি (এয়ার ডিফেন্স ওয়েপন্স কন্ট্রোল), লজিসটিক্স ইত্যাদি। অফিসারদের সর্বোচ্চ পদবি হচ্ছে 'এয়ার চীফ মার্শাল', যেটি কেবলমাত্র 'বিমান বাহিনী প্রধানকে' বাংলাদেশের প্রধানমন্ত্রী দিয়ে থাকেন। ফ্লাইং অফিসার, ফ্লাইট লেফটেন্যান্ট, স্কোয়াড্রন লীডারগণ জুনিয়র অফিসার (জুনিয়র কমিশন্ড অফিসার নয়)।

## বিমানসেনাদের পদবিসমূহ
নিম্নক্রম অনুসারে:

•অনারারি ফ্লাইট লেফটেন্যান্ট 

•অনারারি ফ্লাইং অফিসার
*মাস্টার ওয়ারেন্ট অফিসার
*সিনিয়র ওয়ারেন্ট অফিসার
*ওয়ারেন্ট অফিসার
*সার্জেন্ট
*কর্পোর‍্যাল
*এলএসি (লীডিং এয়ারক্র্যাফটম্যান)
*এসি-১ (এয়ারক্র্যাফটম্যান-১)
*এসি-২ (এয়ারক্র্যাফটম্যান-২)

উপরে উল্লেখিত পদবিধারীরা বিমান বাহিনীর মূল চালিকা শক্তি তারা যুদ্ধ বিমানকে সার্বক্ষণিক সচল রাখেন সার্বক্ষণিক দেশের আকাশ সীমা রক্ষায় তথা দেশ রক্ষায় বিমান বাহিনীকে সার্বক্ষণিক প্রস্তুত রাখার লক্ষ্যে যুদ্ধ বিমানের টেকনিক্যাল ত্রুটি সমাধান, বিমান উড্ডয়নের পূর্বে পরিদর্শন, বিমানের ওভার হোলিং কাজ সম্পাদন, বিমানকে যুদ্ধসাজে সজ্জীতকরণ (যেমন বিমানে কামান, বোম্ব, মিসাইল, রকেট সংযুক্তকরণ এবং রক্ষণাবেক্ষণ), বিমান বাহিনীর সকল অস্ত্র ও গোলাবারুদ সচল রাখা, আবহাওয়া পূর্বাভাসের উপাত্ত গ্রহণ, এয়ার ট্রাফিক কট্রোল, টেলিকমিউনিকেশন, প্রশাসনিক কার্য সম্পাদন, বিমান বাহিনীর ইউনিট সমূহে নিরাপত্তা দায়িত্ব পালন, চিকিৎসা সহকারী হিসেবে দায়িত্ব পালন সহ সরকার কর্তৃক প্রদত্ত যেকোন কার্য সম্পাদন এবং জাতীয় দূর্যোগপূর্ণ পরিস্থিতিতে বেসামরিক প্রশাসনকে সহায়তা ইত্যাদি। এসি-২ থেকে এলএসি পদবিধারী ব্যক্তিগণকে সাধারণ বিমানসেনা, কর্পোর‍্যাল ও সার্জেন্টদেরকে এনসিও (নন কমিশন্ড অফিসার) এবং ওয়ারেন্ট অফিসার থেকে মাস্টার ওয়ারেন্ট অফিসার পর্যন্ত পদবিধারী ব্যক্তিদেরকে জেসিও (জুনিয়র কমিশন্ড অফিসার) বলা হয় , যদিও সকলেই বিমানসেনা।

## পদবীচিহ্ন
### কমিশন্ড অফিসার

### বিমানসেনা
#### জুনিয়র কমিশন্ড অফিসার (জেসিও)

#### নন-কমিশন্ড অফিসার (এনসিও) এবং সাধারণ বিমানসেনা

## আরও দেখুন
* বাংলাদেশ নৌবাহিনীর পদবি
* বাংলাদেশ সেনাবাহিনীর পদবি
* বাংলাদেশের সামরিক পদমর্যাদা
## বহিঃসংযোগ
*বাংলাদেশ বিমান বাহিনীর ওয়েবসাইট 
*বাংলাদেশ বিমান বাহিনীতে নিয়োগ সংক্রান্ত ওয়েবসাইট 

বিষয়শ্রেণী:বাংলাদেশ বিমান বাহিনী